CELEX: 62019TN0867
Language: fi
Date: 2019-12-20 00:00:00
Title: asia T-867/19: Kanne 20.12.2019 – RA v. tilintarkastustuomioistuin

2.3.2020   
            
            
               FI
            
            
               Euroopan unionin virallinen lehti
            
            
               C 68/46
            
         
      Kanne 20.12.2019 – RA v. tilintarkastustuomioistuin
      (asia T-867/19)
      (2020/C 68/55)
      Oikeudenkäyntikieli: ranska
      
         Asianosaiset
      
      
         Kantaja: RA (edustajat: asianajajat S. Orlandi ja T. Martin)
      
         Vastaaja: Euroopan tilintarkastustuomioistuin
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 27.2.2019 tehdyn päätöksen, joka tehtiin tuomion 8.11.2018, RA v. tilintarkastustuomioistuin (T-874/16, ei julkaistu, EU:T:2018:757) täytäntöönpanoa varten ja jolla kantaja jätetään ylentämättä palkkaluokkaan AD 11 vuoden 2016 ylennyskierroksella
               
            
                  —
               
               
                  velvoittamaan tilintarkastustuomioistuimen maksamaan hänelle 8 000 euroa korvauksena hänelle aiheutuneesta henkisestä kärsimyksestä
               
            
                  —
               
               
                  velvoittamaan tilintarkastustuomioistuimen vastaamaan oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu valituksen hylkäämisestä annetun vastauksen puutteellisiin perusteluihin siltä osin kuin siinä ei yksilöidä kantajan ylentämättä jättämisen merkityksellistä ja yksilöllistä perustelua.
               
            
                  2)
               
               
                  Toinen kanneperuste, joka perustuu Euroopan unionin virkamiehiin sovellettavien henkilöstösääntöjen 45 artiklan rikkomiseen siltä osin kuin kaikkien ylennyskelpoisten virkamiesten ansioita ei vertailtu tosiasiallisesti. Yhtäältä nimittäin suorittaessaan ylennyskelpoisten virkamiesten ansioiden ”kokonaisarvioinnin” nimittävä viranomainen ei kantajan mukaan suorittanut vertailua yhdenvertaiselta perustalta. Toisaalta nimittävä viranomainen sovelsi virheellisesti kielten käyttämistä koskevaa arviointiperustetta.
               
            
                  3)
               
               
                  Kolmas kanneperuste, joka perustuu riidanalaisessa päätöksessä väitetysti oleviin useisiin ilmeisiin arviointivirheisiin.
               
            
                  4)
               
               
                  Neljäs kanneperuste, joka perustuu sen velvollisuuden laiminlyöntiin, jonka mukaan on toteutettava toimenpiteitä, joita tuomion täytäntöönpaneminen kohtuullisessa ajassa edellyttää, mikä aiheutti kantajalle huomattavaa vahinkoa, joka on näin ollen korvattava.